Na podlagi 17. in 21. člena Zakona o športu (Uradni list RS, št. 29/17), 9. člena Odloka o postopku sofinanciranja Letnega programa športa v občini Gornji Petrovci (Uradni list RS št. 7/2020 z dne, 31.01.2020) in 6. člena Letnega programa športa v občini Gornji Petrovci za leto 2021 št. 007-0001/2021-3 z dne, 29.03.2021( objavljen na spletni strani Občine Gornji Petrovci), Občina Gornji Petrovci objavlja

JAVNI RAZPIS

ZA SOFINANCIRANJE LETNEGA PROGRAMA ŠPORTA

V OBČINI GORNJI PETROVCI ZA LETO 2021

1. Naročnik javnega razpisa za sofinanciranje LPŠ (v nadaljevanju JR):

Občina Gornji Petrovci, Gornji Petrovci 31 d, 9203 Gornji Petrovci.

1. Predmet JR:

Za uresničevanje javnega interesa v športu se v občini v letu 2021 z JR sofinancirajo:

ŠPORTNI PROGRAMI:

* Prostočasna športna vzgoja otrok in mladine:
	+ celoletni prostočasni programi za otroke in mladino: do 5, do 15 in do 19 let (ŠV-PRO).
	+ celoletni pripravljalni programi za otroke: U-6/7, U8/9, U-10/11 (ŠV-PRI).
* Športna vzgoja otrok in mladine usmerjenih v kakovostni in vrhunski šport (ŠV-USM):
	+ celoletni tekmovalni programi otrok in mladine: U-12/13, U- 14/15 let, U-16/17, U-18/19,
* Kakovostni šport (KŠ):
	+ celoletni tekmovalni programi odraslih,
* Športna rekreacija (RE):
	+ celoletni športno rekreativni programi odraslih.
* Šport starejših (ŠSTA):
	+ celoletni športno rekreativni programi starejših.

ORGANIZIRANOST V ŠPORTU (ORG.):

* Delovanje športnih društev.
1. Upravičeni izvajalci LPŠ:

Na JR lahko kandidirajo izvajalci po 3. členu Odloka o sofinanciranju LPŠ v občini Gornji Petrovci, upravičeni izvajalci pa so, če izpolnjujejo pogoje:

* imajo sedež v občini Gornji Petrovci,
* so na dan objave JR za sofinanciranje LPŠ najmanj eno (1) leto registrirani v skladu z veljavnimi predpisi, ena od dejavnosti pa je izvajanje športnih programov,
* izvajajo športne programe in področja športa skladno z odlokom in LPŠ, se pravočasno prijavijo na JR ter izpolnjujejo vse pogoje JR,
* imajo izdelano finančno konstrukcijo, iz katere so razvidni viri prihodkov in stroškov izvedbe programov,
* imajo urejeno evidenco članstva (športna društva, zveze) ter evidenco o udeležencih programov.

Prijavitelji, ki ne izpolnjujejo navedenih pogojev, se v nadaljevanju postopka JR izločijo iz vrednotenja.

1. Merila za vrednotenje področij športa:

Na JR prispele vloge bodo vrednotene v skladu s pogoji in merili za izbiro, vrednotenje in sofinanciranje LPŠ v občini Gornji Petrovci, ki so sestavni del Odloka in LPŠ 2021.

1. Višina razpisanih sredstev:

Višina razpisanih sredstev na JR znaša 50.000,00 €**.** Proračunska sredstva so razporejena skladno s sprejetim Odlokom o proračunu občine za leto 2021 in LPŠ v občini za leto 2021.

1. Rok za porabo sredstev:

Dodeljena sredstva morajo biti porabljena najkasneje do 31. 12. 2021.

1. Razpisni rok:

Rok za prijavo je od 06.04.2021 do 06.05.2021.

1. Odpiranje in obravnava prispelih vlog ter obveščanje o izidu JR:

Vloge, ki ne bodo oddane pravočasno, ne bodo obravnavane in bodo na zahtevo vrnjene pošiljatelju.

Odpiranje prispelih vlog bo opravila Komisija za izvedbo JR v roku osem (8) dni od zaključka JR in ne bo javno. V primeru nepopolnih vlog in/ali vlog s pomanjkljivo dokumentacijo bo Komisija v roku osem (8) dni od odpiranja vlog vlagatelje pozvala, da vlogo v roku osem (8) dni dopolnijo. V kolikor vloga v roku ne bo dopolnjena, bo s sklepom zavržena!

Zavrnjene bodo vse vloge, ki ne bodo izpolnjevale pogojev, določenih v besedilu JR in razpisne dokumentacije za posamezno področje športa.

Predlagatelji bodo z odločbo občinske uprave o izidu razpisa obveščeni v roku osem (8) dni po sprejeti odločitvi o izboru. Z izbranimi izvajalci bo župan občine podpisal pogodbe o sofinanciranju LPŠ za leto 2021.

1. Način dostave vlog:

Vlogo za sofinanciranje področij športa za leto 2021 mora predlagatelj izpolniti na prijavnih obrazcih in zraven predložiti vsa pripadajoča in zahtevana dokazila.

Vlogo je potrebno v zaprti ovojnici poslati ali osebno oddati na naslov: Občina Gornji Petrovci, Gornji Petrovci 31 d, 9203 GORNJI PETROVCI. Vloga mora biti pravilno označena in sicer:

* polni naslov pošiljatelja
* pripis »JAVNI RAZPIS – ŠPORT 2021 - NE ODPIRAJ!«
* naslov prejemnika: občina Gornji Petrovci, Gornji Petrovci 31 d, 9203 GORNJI PETROVCI.

Šteje se, da je vloga (podpisana in žigosana obrazca »SPLOŠNO« in »IZJAVA«) prispela pravočasno, če je bila oddana zadnji dan roka za oddajo prijav na pošti s priporočeno pošiljko ali osebno oddana v tajništvu občine zadnji dan roka za oddajo do 12. ure.

E-vloga (celotna dokumentacija »RAZPISNI OBRAZCI« z vsemi zahtevanimi prilogami) je prispela pravočasno, če je poslana zadnji dan roka za oddajo na e-naslov naročnika (sonja.kercmar@gornji-petrovci.si) do 24:00 ure.

1. Kontaktne osebe za dodatne informacije:

Informacije in navodila za sodelovanje pri razpisu dobijo kandidati na Občina Gornji Petrovci, Gornji Petrovci 31 d, 9203 GORNJI PETROVCI.

Kontaktna oseba: Sonja Kerčmar, tel. (02) 556 90 07, e-pošta: sonja.kercmar@gornji-petrovci.si.

1. Informacije o razpisni dokumentaciji:

Kandidati lahko razpisno dokumentacijo dvignejo v tajništvu občine v času uradnih ur. Dokumentacija je na voljo tudi na spletni strani občine: www.gornji-petrovci.si.

Številka: 671-0002/2021-2

Datum: 06.04.2021

Občina GORNJI PETROVCI:

Franc ŠLIHTHUBER, župan

POGOJI IN MERILA ZA IZBIRO, VREDNOTENJE IN SOFINANCIRANJE

LETNEGA PROGRAMA ŠPORTA V OBČINI GORNJI PETROVCI

 ZA LETO 2020

IZHODIŠČNE DOLOČBE

S Pogoji in merili za izbiro, vrednotenje in sofinanciranje letnega programa športa (v nadaljevanju: merila) se določa uresničevanje javnega interesa v športu. Sredstva se prijaviteljem razdelijo na osnovi izvedbe JR. Izvleček meril je sestavni del LPŠ in obsega:

* pogoje in merila za določitev upravičenih izvajalcev LPŠ in
* merila za vrednotenje programov in področij športa.

Z merili je uveljavljen točkovni model. Vsakemu izbranemu programu/področju športa se na osnovi meril izračuna skupna višina točk. Končna višina sofinanciranja programa/področja športa je zmnožek med številom dodeljenih točk in končno vrednostjo točke, pri čemer je končna vrednost točke količnik med z LPŠ določeno višino sredstev za program/področje in skupnim številom zbranih točk vseh ovrednotenih vlog posameznega programa/področja.

ŠPORTNI PROGRAMI

Športni programi so najbolj prepoznaven del športa in praviloma predstavljajo organizirano in strokovno vodeno celoletno športno vadbo, ki je prilagojena različnim skupinam ljudi, njihovim sposobnostim, znanju, motivaciji, starosti (otroci, mladina, invalidi, odrasli, starejši).

Uporabljene kratice (oznake) v nadaljevanju predstavljajo naslednje športne programe:

ŠV-PRO: športna vzgoja otrok in mladine: prostočasni programi,

ŠV-PRI: športna vzgoja otrok in mladine: pripravljalni programi,

ŠV-USM: športna vzgoja otrok in mladine: tekmovalni programi,

KŠ: programi kakovostnega športa,

RE: programi športne rekreacije,

ŠSTA: programi športa starejših.

SPLOŠNI POGOJI ZA VREDNOTENJE VSEH ŠPORTNIH PROGRAMOV

Pri vrednotenju vseh športnih programov se upoštevajo naslednji splošni pogoji:

VKLJUČENOST UDELEŽENCEV:

isti udeleženec se pri istem izvajalcu vrednoti le venem (1) športnem programu,

VELIKOST VADBENE SKUPINE (*koeficient popolnosti skupine*):

* različne športne panoge in starostne skupine za izvedbo optimalne vadbe zahtevajo različno število vključenih.

Z merili je določena potrebna (priporočena) velikost skupine! Program se ne prizna, če vanj vključeno manj kot 50 % potrebnega števila vključenih. Če je vključeno manjše število udeležencev (50 - 99 %), se število točk proporcionalno zmanjša, večje število vključenih pa ne vpliva na dodatno vrednotenje programa.

|  |  |
| --- | --- |
| PREGLEDNICA A-1 | PROSTOČASNI IN ŠPORRTNOREKREATIVNI PROGRAMI |
| ŠTEVILO VKLJUČENIH V VADBENI SKUPINI | ŠV-PRO do 6 let | ŠV-PRO 6 do 19 let | RE | ŠSTA |
|  velikost skupine/število vključenih | 10 | 15 | 15 | 10 |

|  |  |
| --- | --- |
| PREGLEDNICA A-2 | PRIPRAVLJALNI PROGRAMI |
| ŠTEVILO VKLJUČENIH V VADBENI SKUPINI | ŠV-PRI U-6; U-7 | ŠV-PRI U-8; U-9 | ŠV-PRI U-10; U-10 |
|  velikost skupine/število vključenih | 8 | 10 | 10 |

|  |  |
| --- | --- |
| PREGLEDNICA A-3 | TEKMOVALNI PROGRAMI |
| ŠTEVILO VKLJUČENIH V VADBENI SKUPINI | TEKMOVALNI U-12/13; U-14/15 | TEKMOVALNI U-16/17; U-18/19 | KŠ: ČLANI/CE |
| IŠP/MI: velikost skupine/število vključenih | 8 | 6 | 4 |
| KŠP: velikost skupine/število vključenih | 12 | 12 | 12 |

|  |
| --- |
| IŠP/MI (individualne športne panoge, miselne igre): upoštevajo se rezultati posameznika  |
| KŠP (kolektivne športne panoge): upoštevajo se rezultati ekipe  |

IZOBRAZBA/USPOSOBLJENOST STROKOVNEGA KADRA (*korekcija strokovni kader*):

* različni športni programi zahtevajo različno angažiranost različno izobraženega/usposobljenega strokovnega kadra. Z merili so določene naslednje stopnje vrednotenja:
	+ stopnja 1: vodja je strokovno izobražen/usposobljen in vodi programe RE in/ali ŠSTA.
* stopnja 2: vodja je strokovno izobražen/usposobljen in vodi programe ŠV-PRO in/ali ŠV-PRI.
* stopnja 3: vodja je strokovno izobražen/usposobljen in vodi programe ŠV-USM.

|  |  |
| --- | --- |
| PREGLEDNICA D | KOREKCIJA: STROKOVI KADER |
| STROKOVNI KADER | stopnja 1 | stopnja 2 | stopnja 3 |
| korekcijski faktor strokovni kader | 0,250 | 0,500 | 1,000 |

UPORABA ŠPORTNEGA OBJEKTA (*korekcija športni objekt*):

* športni programi se izvajajo v/na različnih športnih objektih z različnimi stroški uporabe.

Občina vsem izvajalcem LPŠ zagotavlja brezplačno uporabo javni športnih objektov do višine z LPŠ priznanega letnega obsega ur vadbe. Uporabe športnih objektov izven meja občine se ne sofinancira.

PRIZNANI LETNI OBSEG ŠPORTNIH PROGRAMOV (število ur vadbe; 1 ura = 60 minut):

* vsakemu izvajalcu se za vsak prijavljeni športni program (vadbeno skupino) prizna tolikšen letni obseg vadbe, kot ga sam predvidi ob prijavi na JR, vendar največ toliko, kot je določeno z merili (preglednice št. 1 do 5).

ŠTEVILO PRIZNANIH ŠPORTNIH PROGRAMOV (vadbenih skupin):

* z LPŠ 2020 se vsakemu izvajalcu prizna največ:
	+ dve (2) skupini v programih ŠV-PRO (do 5, do 15, do 19 let),
	+ ena (1) skupina v programih ŠV-PRI (IU-6, U-7, U-8, U-9, U-10, U-11).
	+ ena (1) skupina v programih ŠV-USM (U-12/13, U-14/15, U-16/17, U-18/19),
	+ ena (1) skupina v programih KŠ,
	+ tri (3) skupine v programih RE,
	+ dve (2) skupini v programih ŠSTA.

MERILA ZA VREDNOTENJE ŠPORTNIH PROGRAMOV

PROSTOČASNI ŠPORTNI PROGRAMI OTROK IN MLADINE

Prostočasni programi za otroke in mladino praviloma potekajo najmanj 30 tednov v letu (oz. 60 ur), ki predstavljajo širok spekter športnih aktivnosti, katerih cilj je izboljšanje gibalnih zmogljivosti mladih. V ponudbi ob enakih pogojih LPŠ daje prednost programom športnih društev.

ŠV-PRO predstavljajo programi, katerih glavni cilj je ljubiteljsko ukvarjanje s športom, koristno preživljanje prostega časa; namen pa ni udeležba na tekmovanjih in doseganje športnih rezultatov. Programe ŠV-PRO praviloma izvajajo (in prijavljajo) društva s pretežno rekreativno naravnanostjo.

*S sredstvi lokalne skupnosti (LPŠ) se sofinancirajo:*

|  |  |
| --- | --- |
| ŠPORTNI PROGRAM: | MERILO ZA VREDNOTENJE: |
| ŠV-PRO: celoletni prostočasni programi otrok in mladine | strokovni kader/skupina |

|  |  |
| --- | --- |
| PREGLEDNICA ŠT. 1 | ŠV-PRO |
| CELOLETNI PROSTOČASNI PROGRAMI  | PREDŠOLSKI do 5 let | ŠOLOOBVEZNI do 15 let | MLADINA do 19 let |
| število ur vadbe/tedensko | 1,5 | 2 | 2 |
| število tednov | 30 | 30 | 30 |
| TOČKE/STROKOVNI KADER/SKUPINA | 45 | 60 | 60 |

ŠV-PRI predstavljajo programi, katerih osnovni cilj je spoznavanje specifične športne panoge (prednostni šport) in doseganje vrhunskih športnih dosežkov. Po ZŠpo-1 vključeni v starostne skupine od 6 do 11 let praviloma ne morejo postati registrirani športniki in tudi rezultati doseženi na tekmovanjih se večinoma ne upoštevajo. Programe ŠV-PRI praviloma izvajajo (in prijavljajo) športna društva, ki imajo izdelano piramido tekmovalnih selekcij z vrhov v članski tekmovalni ekipi.

*S sredstvi lokalne skupnosti (LPŠ) se sofinancirajo:*

|  |  |
| --- | --- |
| ŠPORTNI PROGRAM: | MERILO ZA VREDNOTENJE: |
| ŠV-PRI: celoletni pripravljalni programi otrok | strokovni kader/skupina |

|  |  |
| --- | --- |
| PREGLEDNICA ŠT. 2 | ŠV-PRI |
| CELOLETNI PRIPRAVLJALNI PROGRAMI  | PRIPRAVLJALNI U-6; U-7 | PRIPRAVLJALNI U-8; U-9 | PRIPRAVLJALNI U-10; U-11 |
| število ur vadbe/tedensko | 3 | 3 | 3 |
| število tednov | 30 | 40 | 40 |
| TOČKE/STROKOVNI KADER/SKUPINA | 90 | 120 | 120 |

ŠPORTNI PROGRAMI OTROK IN MLADINE USMERJENIH V KAKOVOSTNI IN VRHUNSKI ŠPORT

Športna vzgoja otrok in mladine usmerjenih v kakovostni in vrhunski šport zajema športne programe, kjer je osnovni cilj doseganje vrhunskih športnih rezultatov, kar vključuje načrtno skrb za mlade športnike. Cilj načrtovanih športnih aktivnosti, je nastopanje mladih športnikov na uradnih tekmovanjih NPŠZ do naslova državnega prvaka. V programih ŠVOM-USM se upoštevajo le mladi športniki, ki so pri NPŠZ registrirani v skladu z ZŠpo-1 (podatki OKS-ZŠZ).

*S sredstvi lokalne skupnosti (LPŠ) se sofinancirajo:*

|  |  |
| --- | --- |
| ŠPORTNI PROGRAM: | MERILO ZA VREDNOTENJE: |
| ŠV-USM: celoletni tekmovalni programi  | strokovni kader/skupina |

|  |  |
| --- | --- |
| PREGLEDNICA ŠT. 3 | ŠV-USM |
| CELOLETNI TEKMOVALNI PROGRAMI  | TEKMOVALNI U-12/13  | TEKMOVALNI U-14/15  | TEKMOVALNI U-16/17  | TEKMOVALNI U-18/19 |
| število ur vadbe/tedensko | 4 | 4 | 5 | 5 |
| število tednov | 40 | 40 | 40 | 40 |
| TOČKE/STROKOVNI KADER/SKUPINA | 160 | 160 | 200 | 200 |

ŠPORTNI PROGRAMI KAKOVOSTNEGA ŠPORTA

KŠ je pomembna vez med programi ŠV-USM ter VŠ, saj vključuje večje število športnikov in strokovnega kadra, kar omogoča vzpostavitev konkurenčnega okolja znotraj posameznih športnih panog na nacionalni ravni. V programe KŠ se uvrščajo športniki v članskih kategorijah, ki so pri NPŠZ registrirani v skladu z ZŠpo-1 in ne izpolnjujejo pogojev za pridobitev statusa vrhunskih športnikov ter tekmujejo v uradno potrjenih tekmovalnih sistemih NPŠZ do naslova državnega prvaka. Merila KŠ odraslih razvrščajo v dve (2) kakovostne ravni:

RAVEN II.: doseganje rezultatov na uradnih tekmovanjih NPŠZ:

* + IŠP/MI: 4 tekmovalci z rezultatom v drugih dveh tretjini vseh nastopajočih na uradnem DP oz. na uradni jakostni lestvici NPŠZ.
	+ KŠP: ekipa z rezultatom v drugih dveh tretjinah uradnega DP (končna lestvica vseh lig).

RAVEN I.: doseganje rezultatov na uradnih tekmovanjih NPŠZ:

* + IŠP/MI: vsaj 4 tekmovalci v skupini z rezultatom v prvi tretjini vseh nastopajočih na uradnem DP oz. na uradni jakostni lestvici NPŠZ.
	+ KŠP: ekipa z rezultatom v prvi tretjini uradnega DP (končna lestvica vseh lig).

*S sredstvi lokalne skupnosti (LPŠ) se sofinancirajo:*

|  |  |
| --- | --- |
| ŠPORTNI PROGRAM: | MERILO ZA VREDNOTENJE: |
| KŠ: celoletni tekmovalni programi članskih ekip | materialni stroški/skupina |

|  |  |
| --- | --- |
| PREGLEDNICA ŠT. 4 | KŠ |
| CELOLETNI TEKMOVALNI PROGRAMI  | ČLANI/CE II. RAVEN | ČLANI/CE I. RAVEN |
| število ur vadbe/tedensko | 4 | 6 |
| število tednov | 40 | 40 |
| TOČKE/MATERIALNI STROŠKI/SKUPINA  | 160 | 240 |

ŠPORTNI PROGRAMI REKREACIJE IN STAREJŠIH

Celoletni programi RE in ŠSTA praviloma potekajo najmanj 30 tednov v letu (oz. 60 ur).

RE je smiselno nadaljevanje ŠV-PRO in KŠ in je skupek raznovrstnih športnih dejavnosti odraslih vseh starosti (nad 20 let) in družin s ciljem aktivne in koristne izrabe prostega časa (druženje, zabava), ohranjanja zdravja in dobrega počutja ter udeležbe na rekreativnih tekmovanjih. Z vidika javnega interesa so pomembni učinki redne športne vadbe, ki dokazujejo njen pozitivni vpliv na zdravje posameznika in posledično na javno zdravje. Programi RE predstavljajo najširšo in najpestrejšo izbiro organizirane športne vadbe netekmovalnega značaja (celoletni ciljni programi, pilotski programi, področni centri gibanja za zdravje). Izvajalcem, ki izvajajo rekreativne programe z namenom udejstvovanja na organiziranih rekreacijskih tekmovanjih, se prizna večji letni obseg vadbe.

ŠSTA je športno rekreativna dejavnost odraslih praviloma nad doseženim 65. letom. Za posameznika redna športna vadba predstavlja kakovostno ohranjanje telesnega, duševnega in socialnega zdravja ter ohranjanja ustvarjalne življenjske energije. Programi ŠSTA ponujajo različne oblike (celoletna gibalna vadba, vadba razširjene družine).

*S sredstvi lokalne skupnosti (LPŠ) se sofinancirajo:*

|  |  |
| --- | --- |
| ŠPORTNI PROGRAM: | MERILO ZA VREDNOTENJE: |
| RE: celoletni športnorekreativni programi | strokovni kader/skupina |
| ŠSTA: celoletni športnorekreativni programi | strokovni kader/skupina |

|  |  |  |
| --- | --- | --- |
| PREGLEDNICA ŠT. 5 | RE | ŠSTA |
| CELOLETNI ŠPORTNOREKREATIVNI PROGRAMI  | RE | RE: TEKMOVALNO | ŠSTA |
| število ur vadbe/tedensko | 2 | 3 | 1,5 |
| število tednov | 30 | 30 | 30 |
| TOČKE/STROKOVNI KADER/SKUPINA | 60 | 90 | 45 |

ORGANIZIRANOST V ŠPORTU:

Športna društva so interesna in prostovoljna združenja občanov, kjer le-ti v dobršni meri s prostovoljnim delom uveljavljajo svoje interese in so temelj slovenskega modela športa. Športna društva predstavljajo osnovo za obstoj in razvoj vseh pojavnih oblik športa. Delovanje občinski zavodov za šport ni predmet sofinanciranja po JR, saj so lokalne skupnosti njihove ustanoviteljice in so iz tega naslova dolžne poskrbeti za njihovo nemoteno delovanje.

DELOVANJE ŠPORTNIH DRUŠTEV IN NJIHOVIH ZVEZ

Delovanje športnih društev in njihovih zvez je pomemben segment športa, zato je v javnem interesu, da se z LPŠ zagotavljajo sredstva za njihovo osnovno delovanje.

MERILA ZA VREDNOTENJE PODROČJA DELOVANJA ŠPORTNIH DRUŠTEV IN ZVEZ

Pri vrednotenju področja delovanja športnih društev in njihovih zvez se upoštevajo naslednja merila:

* DELOVANJE NA LOKALNI RAVNI: tradicija neprekinjenega delovanja po podatkih AJPES (1 leto = 5 točk),
* ORGANIZIRANOST NA LOKALNI RAVNI: število aktivnih članov po podatkih izvajalca (1 član = 1 točka),
* KONKURENČNOST PANOGE: število registriranih športnikov izvajalca po podatkih OKS-ZŠZ (1 športnik = 2 točki),

*S sredstvi lokalne skupnosti (LPŠ) se sofinancirajo:*

|  |  |
| --- | --- |
| ORGANIZIRANOST V ŠPORTU: | MERILO ZA VREDNOTENJE: |
| delovanje športnih društev in zvez na lokalni ravni | materialni stroški/LETO in/ali ČLAN/ŠPORTNIK |

|  |  |
| --- | --- |
| PREGLEDNICA ŠT. 6 | DELOVANJE ŠPORTNIH DRUŠTEV |
| DELOVANJE ŠPORTNIH DRUŠTEV | DELOVANJE  | ORGANIZIRANOST | KONKURENČNOST |
| točke/leto ali članstvo | 3 | 0 | 0 |
| točke/član in/ali točke/tekmovalec | 0 | 1 | 2 |
| TOČKE/MS/DRUŠTVO (ne več kot) | 100 | 100 | 100 |